  Туспуктэм: ИА "Удмуртия" Наталия Сильвестрова Ижкарын пуэдлэсь вакцинаци нуыны калык пӧлы потэм пунктъёслэн нырысетӥ ужан нуналъёсазы 294 адями привика пуктӥз. Оглом Удмуртиын 139 сюрс 347 мурт вакцинациез ортчиз ин. Со сярысь элькунысь тазалыкез утёнъя министерстволэн пресс-службаез ивортӥз. Удмуртиын улӥсьёс понна ватсам пунктъёс ужалозы: Вузкаронъя «Флагман Дисконт» центрын (Удмуртской урам, 255) 26-28 куарусёнэ 15 часысен 19 часозь; «Мой порт» центрын (Киром нимо урам, 144) 26-28 куарусёнэ 15 часысен 19 часозь; «Сигма» центрын (Широкой пролка, 53) 28-29 куарусёнэ 15 часысен 20 часозь; «Талисман» центрын (Холмогоров нимо урам, 11) 29-тӥ куарусёнэ 15 часысен 19 часозь; Удмуртиысь зоопаркын (Киров нимо урам, 8) 29-30 куарусёнэ 10 часысен 15 часозь. Вакцинаци пункт 25-тӥ куарусёнысен мерлык тазалыкъя элькун центрын (Октябрьлы 50 ар, 21) ужаны кутскиз. Прививка пуктыны вордӥськонысен удмуртарняозь 8 часысен 18 часозь луоз (13 часысен 13 час 30 минутозь вис). Сьӧре одно ик паспорт, СНИЛС но эм утетъя полис кутоно. Озьы ик прививка улон интыя эмъяськонниын пуктыны луэ. Улосвылэ эшшо 17 сюрс доза «Гриппол Плюс» вуиз. Тодэ вайытом, Удмуртиын укмыс школаос паласькись лек вирус инфекциос сэрен карантинэ ворсамын. Тегъёс: Тазалык пуэд вакцина Ижкар Удмуртия  